CELEX: 52019PC0409
Language: hu
Date: 2019-09-11
Title: Javaslat A TANÁCS HATÁROZATA az Európai Unió által a Kereskedelmi Világszervezet Általános Tanácsában az Egyesült Államok számára a karib-tengeri térségre vonatkozó gazdaságélénkítési törvény (CBERA) keretében preferenciális tarifális elbánás biztosítását lehetővé tévő WTO-felmentés meghosszabbítására irányuló határozat elfogadásával kapcsolatban képviselendő álláspontról

EURÓPAI BIZOTTSÁG
            Brüsszel, 2019.9.11.
            COM(2019) 409 final
            2019/0190(NLE)
            Javaslat
            A TANÁCS HATÁROZATA
            az Európai Unió által a Kereskedelmi Világszervezet Általános Tanácsában az Egyesült Államok számára a karib-tengeri térségre vonatkozó gazdaságélénkítési törvény (CBERA) keretében preferenciális tarifális elbánás biztosítását lehetővé tévő WTO-felmentés meghosszabbítására irányuló határozat elfogadásával kapcsolatban képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által a Kereskedelmi Világszervezet (WTO) Általános Tanácsában képviselendő azon álláspont meghatározásáról szóló határozat, amely az Egyesült Államok számára a karib-tengeri térségre vonatkozó gazdaságélénkítési törvény (CBERA) keretében preferenciális tarifális elbánás biztosítását lehetővé tévő WTO-felmentés meghosszabbítására irányuló határozat tervezett elfogadásával kapcsolatos. 
            
            
               2.A javaslat háttere
            
            
               2.1.A Kereskedelmi Világszervezetet létrehozó Marrákesi Egyezmény
            
            
               A Kereskedelmi Világszervezetet létrehozó Marrákesi Egyezmény (a továbbiakban: WTO-egyezmény) 1995. január 1-jén hatályba lépett.
            
            
               Az Európai Unió a megállapodás részes fele. 
            
            
               2.2.A Kereskedelmi Világszervezet Miniszteri Konferenciája és Általános Tanácsa
            
            
               A WTO-egyezmény IV. cikkének (1) bekezdése értelmében a Miniszteri Konferencia jogosult bármely Multilaterális Kereskedelmi Megállapodás alá tartozó valamennyi ügyben döntést hozni.
            
            
               A WTO-egyezmény IV. cikkének (2) bekezdése értelmében a Miniszteri Konferencia ülései közötti időszakokban annak funkcióit az Általános Tanács gyakorolja.
            
            
               A IX. cikk (1) bekezdése értelmében a WTO általában konszenzussal hozza meg döntéseit.
            
            
               2.3.A WTO Általános Tanácsának tervezett jogi aktusa
            
            
               A WTO-egyezmény IX. cikkének (3) bekezdése értelmében kivételes körülmények között felmentés adható egy tag számára az őt terhelő kötelezettség alól.
            
            
               Az Egyesült Államok kérelmére a WTO-egyezmény IX. cikkének (3) és (4) bekezdésével összhangban a WTO Általános Tanácsa határozatot (a továbbiakban: a tervezett jogi aktus) tervez elfogadni egy jelenleg hatályos WTO-felmentés meghosszabbításáról, amely lehetővé teszi az Egyesült Államok számára, hogy preferenciális tarifális elbánást biztosítson a CBERA keretében.
            
            
               A CBERA-ra vonatkozó jelenlegi felmentés hatálya 2019. december 31-én jár le. A tervezett jogi aktus célja ezért a felmentés 2025. szeptember 30-ig történő meghosszabbítása az Egyesült Államok kérelmének megfelelően. 
            
            
               A WTO-egyezmény IX. cikke (3) bekezdésének, valamint II. cikke (2) bekezdésének megfelelően a tervezett jogi aktus kötelező lesz a WTO-tagokra nézve. Az említett bekezdés így rendelkezik: „Az 1., 2. és 3. Mellékletekben szereplő megállapodások és kapcsolódó jogi szabályozások […] a jelen Egyezmény szerves részét alkotják, minden Tagra nézve kötelezőek.” 
            
            
               3.Az Unió által képviselendő álláspont
            
            
               Az Egyesült Államok kérelmezte az 1994. évi Általános Vám- és Kereskedelmi Egyezmény (a továbbiakban: 1994. évi GATT) I. cikkének (1) bekezdése és az 1994. évi GATT XIII. cikkének (1) és (2) bekezdése szerinti kötelezettségeire vonatkozó jelenlegi WTO-felmentés meghosszabbítását annak érdekében, hogy a CBERA keretében 2020. január 1-jétől 2025. szeptember 30-ig vámmentes elbánást nyújthasson a közép-amerikai és karibi országokból és területekről (a továbbiakban: kedvezményezett országok) származó támogatható termékekre vonatkozóan. 
            
            
               Az Egyesült Államok a WTO-egyezmény IX. cikkének (3) és (4) bekezdésével összhangban nyújtotta be kérelmét. A kérelmet a karib-tengeri térség országait, különösen Haitit nagymértékben sújtó szegénységgel és instabilitással indokolta, megjegyezve, hogy e kis országok gazdasági kilátásait tovább rontja a természeti katasztrófáknak való kitettség is. A CBERA keretében nyújtott előnyök arra szolgálnak, hogy bővítsék a gazdasági lehetőségeket, valamint hozzájáruljanak a régió stabilitásának és gazdasági jólétének erősítéséhez. 
            
         
         
            
               Az Egyesült Államok szerint a CBERA alapján nyújtott vámmentesség nem sérti a többi, ilyen elbánásban nem részesülő Tag érdekeit, és várhatóan az ilyen vámmentes elbánás meghosszabbítása nem fogja jelentősen eltéríteni a CBERA alapján támogatható termékeknek a nem kedvezményezett tagországokból az Egyesült Államokba irányuló importját.
            
            
               Jelenleg ötödik alkalommal kerül sor a preferenciális tarifális elbánást biztosító felmentés meghosszabbítására, amelyet először 1985. február 15-én adtak meg az 1984. január 1-jétől 1995. szeptember 30-ig terjedő időszakra
                  1
               , és amely jelenleg 2019. december 31-ig van hatályban
                  2
               . 
            
            
               E felmentés meghosszabbítása nem lenne kedvezőtlen hatással sem az Unió gazdaságára, sem a felmentés kedvezményezettjeivel fennálló kereskedelmi kapcsolatokra. Az Unió ezenkívül támogatja a szegénység leküzdését és a stabilitás elősegítését szolgáló intézkedéseket. Ezért az Unió által az Általános Tanácsban képviselendő álláspont a felmentés meghosszabbításának támogatása.
            
            
               4.Jogalap
            
            
               4.1.Eljárási jogalap
            
            
               4.1.1.Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által […] elfogadott szabályozás tartalmát”
                  3
               .
            
            
               4.1.2.A jelen esetre történő alkalmazás
            
            
               A WTO Általános Tanácsát megállapodás, nevezetesen a WTO-egyezmény hozta létre.
            
            
               Az Általános Tanács által elfogadandó jogi aktus joghatással bíró jogi aktus. A WTO-egyezmény II. cikke (2) bekezdésének, valamint IX. cikke (3) bekezdésének megfelelően a tervezett jogi aktus a nemzetközi jog szerint kötelező érvényű lesz. 
            
            
               A tervezett jogi aktus nem egészíti ki és nem módosítja az egyezmény intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus elsődleges célkitűzése és tartalma a közös kereskedelempolitikával kapcsolatos.
            
            
               Ezért a javasolt határozat anyagi jogalapja a 207. cikk (4) bekezdésének első albekezdése.
            
            
               4.3.Következtetés
            
         
         
            
               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.
            
            
               5.A tervezett jogi aktus kihirdetése
            
            
               Mivel a WTO Általános Tanácsának jogi aktusa a WTO-egyezmény rendelkezéseit fogja végrehajtani a felmentések tekintetében, elfogadását követően helyénvaló kihirdetni az Európai Unió Hivatalos Lapjában.
            
            
               2019/0190 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által a Kereskedelmi Világszervezet Általános Tanácsában az Egyesült Államok számára a karib-tengeri térségre vonatkozó gazdaságélénkítési törvény (CBERA) keretében preferenciális tarifális elbánás biztosítását lehetővé tévő WTO-felmentés meghosszabbítására irányuló határozat elfogadásával kapcsolatban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)A Kereskedelmi Világszervezetet létrehozó Marrákesi Egyezmény (a továbbiakban: WTO-egyezmény) 1995. január 1-jén hatályba lépett.
            
            
               (2)A WTO-egyezmény II. cikkének (2) bekezdése értelmében az 1., 2. és 3. Mellékletekben szereplő megállapodások és kapcsolódó jogi szabályozások (a továbbiakban: Multilaterális Kereskedelmi Megállapodások) a WTO-egyezmény szerves részét alkotják, minden Tagra nézve kötelezőek. 
            
            
               (3)A IX. cikk (3) bekezdése értelmében kivételes körülmények között a Miniszteri Konferencia elhatározhatja, hogy felmentést ad egy Tagot a WTO-egyezmény vagy bármely Multilaterális Kereskedelmi Megállapodás szerint terhelő kötelezettség alól.
            
            
               (4)A WTO-egyezmény IX. cikkének (3) és (4) bekezdése meghatározza a WTO-egyezmény 1. A) vagy 1. B) vagy 1. C) Mellékletében szereplő Multilaterális Kereskedelmi Megállapodásokat és ezek mellékleteit érintő felmentések megadásával kapcsolatos eljárásokat.
            
            
               (5)A WTO-egyezmény IV. cikkének (1) bekezdése értelmében a Miniszteri Konferencia jogosult bármely Multilaterális Kereskedelmi Megállapodás alá tartozó valamennyi ügyben döntést hozni. 
            
            
               (6)A WTO-egyezmény IV. cikkének (2) bekezdése értelmében a WTO (Kereskedelmi Világszervezet) Miniszteri Konferenciájának ülései közötti időszakokban annak funkcióit a WTO Általános Tanácsa gyakorolja.
            
            
               (7)A IX. cikk (1) bekezdése értelmében a WTO általában konszenzussal hozza meg döntéseit.
            
            
               (8)Az Egyesült Államok 1985. február 15-én felmentést kapott az 1994. évi GATT I. cikkének (1) bekezdése szerinti kötelezettségek alól az 1984. január 1-jétől 1995. szeptember 30-ig terjedő időszakra vonatkozóan. 1995. november 15-én a WTO megújította a felmentést 2005. szeptember 30-ig, majd 2009. május 29-én ismét megújította 2014. december 31-ig. 2015. május 5-én a WTO-tagok a 2019. december 31-ig terjedő időszakra meghosszabbították az 1994. évi GATT I. cikkének (1) bekezdésére vonatkozó felmentést, és kiterjesztették a felmentést a GATT XIII. cikkének (1) és (2) bekezdésére is az ahhoz szükséges mértékben, hogy az Egyesült Államok vámmentes elbánást nyújthasson a CBERA rendelkezései alapján kijelölt kedvezményezett országokból származó támogatható termékek behozatalára vonatkozóan.
            
            
               (9)A WTO-egyezmény IX. cikkének (3) és (4) bekezdésével összhangban az Egyesült Államok arra irányuló kérelmet nyújtott be az Általános Tanácsnak, hogy az Általános Tanács hozzon határozatot azon jelenlegi WTO-felmentés 2020. január 1-jétől 2025. szeptember 30-ig történő meghosszabbításáról, amely lehetővé teszi az Egyesült Államok számára, hogy vámmentes elbánásban részesítse a közép-amerikai és karibi országokból és területekről származó támogatható termékeket a CBERA keretében.
            
         
         
            
               (10)Az Egyesült Államok a karib-tengeri térség országait, különösen Haitit nagymértékben sújtó szegénységgel és instabilitással indokolta kérelmét. A CBERA keretében nyújtott előnyök arra szolgálnak, hogy bővítsék a gazdasági lehetőségeket, valamint hozzájáruljanak a régió stabilitásának és gazdasági jólétének erősítéséhez.
            
            
               (11)E felmentés meghosszabbítása nem lenne kedvezőtlen hatással sem az Unió gazdaságára, sem az Uniónak a felmentés kedvezményezettjeivel fennálló kereskedelmi kapcsolataira. Az Unió ezenkívül támogatja a szegénység leküzdését és a stabilitás elősegítését szolgáló intézkedéseket.
            
            
               (12)Az EUMSZ 218. cikkének (9) bekezdésével összhangban helyénvaló meghatározni a WTO Általános Tanácsában az Unió nevében az Európai Bizottság által képviselendő álláspontot, amely az Egyesült Államok által a szóban forgó felmentés meghosszabbítása céljából benyújtott kérelem támogatása, mivel a felmentés meghosszabbítása kötelező érvényű lesz a WTO-tagokra nézve,
            
            
               ELFOGADTA EZT A HATÁROZATOT:
            
            
               1. cikk
            
            
               A Kereskedelmi Világszervezet Általános Tanácsában az Unió nevében az Európai Bizottság által képviselendő álláspont a következő: azon WTO-felmentés 2020. január 1-jétől 2025. szeptember 30-ig történő meghosszabbításának támogatása, amely lehetővé teszi az Egyesült Államok számára a közép-amerikai és karibi országokból és területekről származó támogatható termékekre vonatkozó preferenciális tarifális elbánás biztosítását az Egyesült Államok karib-tengeri térségre vonatkozó gazdaságélénkítési törvénye keretében.
            
            
               2. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        (BISD 31S/20).
               
               
                  
                     (2)
                  
                        WT/L/950.
               
               
                  
                     (3)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.